gu gu gu gu gu gu gu gu gu gu gu gu gu gu gu gu gu gu gu gu gu gu gu gu en gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu en en ca es es en en en en en en en es en gu gu gu gu gu gu gu gu gu gu en en gu en gu en gu gu gu en gu en en en en fr en en en gu gu gu gu gu gu gu gu gu gu gu gu gu gu en gu en gu gu gu gu en en gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu en gu gu gu en en en en en en en
ReadGujarati.com: મન મેં લડ્ડુ ફૂટા?… – કંદર્પ પટેલ
પસંદ કરો પ્રથમ પાનું અનુક્રમણિકા – ટૂંકીવાર્તાઓ – નિબંધો – કાવ્યો અને પદ્ય – ગઝલો – અધ્યાત્મિક લેખો – હસો અને હસાવો – સાહિત્ય લેખો – બાળસાહિત્ય – અન્ય લેખો – પ્રકીર્ણ – ડાઉનલોડ – લેખ શોધો – મહિનાવાર લેખો – ગુજરાતીમાં લખો – ગુજરાતી કેલેન્ડર – આપનો લેખ મોકલાવો – આપનું યોગદાન સંપર્ક
હિંદુ પરંપરા મુજબ વ્યક્તિને આપવામાં આવતા સોળ સંસ્કારો પૈકી નો એક સંસ્કાર એટલે ‘વિવાહ સંસ્કાર’. લગ્નની આદિ કાળથી ચાલતી આવતી પ્રથા મુજબ તેને એક સંસ્કાર તરીકે ગણાવ્યો છે. ખેર, આ સંસ્કાર વિષે પછી ક્યારેક વિસ્તૃત છણાવટ કરીશ. અત્યારે તો વાત છે, પૂર જોશમાં ચાલતી રહેલી ‘લગ્ન સિઝન’ પર કેટલીક વાતોની પુષ્ટિ કરવાનો.
“કેટલા વર્ષ થયા, બેટા? “..
“જી, દાદા બાવીસમું ચાલે છે..”
પપ્પા તરફ જોઇને , “કન્યા ગોતવી પડશે હવે તો, વરરાજા તૈયાર થઇ છે.” અને એ પછી, દાદા.. કેવી શોધવી કન્યા? કોની હાજર સ્ટોકમાં પડેલી (ધ્યાનમાં) છે? કોનું કુટુંબ ‘બહુ સોજુ’ છે? કોની દીકરી ભણેલી છે? ‘અથ’ થી ‘ઇતિ’ સુધીની સફર કરાવે.
ક્યારેક મમ્મી પાસે જવાનું થાય ચાલુ લગ્નમાં, ત્યારે આજુબાજુ બેઠેલી ‘મોટા બા – મોટા મમ્મી – ભાભી – બહેનો’ ..દરેક બિચારાની અણી કાઢવામાં થોડુક પણ બાકી ન રાખે. બહેનો તો વળી, ‘ખી ખી ખી’ ..કરતી જાય ને મમ્મીને પાનો ચડાવતી જાય. બહેનને ચોટલો પકડીને બંધ કરાવવાનું મન થાય પણ શું કરવું?
ભાભીઓ… પ્રણામ છે એ જાતિને તો. “ચણીયાચોળીનો અત્યારથી ઓર્ડર આપી દીધો છે, લાલુભાઈ. હવે જલ્દી લઇ આવો ભાભી, અને અમને તમારા ‘લગન’માં નાચવાનો મોકો આપો.”
આપણું મન કહે, ‘ભાભી, મોકો તમને આપવો જ છે હવે મારેય.’ અને, ગાલમાં હસવું આવે. (સાચુકલું હોં….!)
મોટી બા એટલે મોટી બા પણ બાકી, ત્રાંસો હોઠ કરતી જાય અને કહેતી જાય, “હા, બેટા. હવે ગોતવાનું ચાલુ કરી દો ત્યારે વર્ષે માંડ મેળ પડશે. એમાં પણ હવે બહુ તકલીફ વધતી જાય છે.”
ત્યારે મનમાં એમ થાય, ‘તકલીફ શું પડે મોટી બા, હીરા સામું તો જુઓ એક વાર.’
આ બધી વાતો તો ચાલુ જ રહે. એમાંય જો લગ્નમાં થોડુંક ભૂલથી સિન્સિયરલી કામ થઇ જાય એટલે પૂરું.
“તમારો લાલો, સવારનો કામ કરે છે આજે.”
“બહુ ડાહ્યો છોકરો છે, પાણી પાયું બધાને, ગાદલા ગોઠવ્યા, બધાને વેવાઈના ઘરે મૂકી ગયો.”
અને, રાસ-ગરબા હવે લગ્નમાં એક ફરજીયાત વિધિની જેમ કંકોત્રીમાં ઉમેરવામાં આવે છે. અને કોઈની આંખે ચડવાનો અને બીજાની વાતોનો ચર્ચાસ્પદ મુદ્દો બનવાનો સૌથી સારો મોકો.
શરમના માર્યા, શરૂઆતમાં તો બધાને ના પાડીએ.
“અરે, ના.. ના.. તમે જાવ ને..! મને નથી ફાવતું.”
જવું તો હોય જ પાછું, એ તો પાક્કું જ હોય એકદમ.
બે-ત્રણ વાર કોઈ કહે પછી જ જવું એવો નિયમ. અને એમાં પણ મોટા વડીલ કહે, “હવે તારો જ વારો છે બેટા, તારા લગનમાં જોઈ લેજે, કોઈ નહીં નાચીએ અમે…”
અને થોડુંક ખોટું પણ લાગી જાય. કે એક વાર લગન કરવાના, અને એમાંય આ બધા ન નાચ્યા તો?
હીરો ચડી જાય ગરબાના ગ્રાઉન્ડ ઝીરો લેવલ પર અને ચાલુ કરી દે ગરબાની રમઝટ.
એમાં પણ છેલ્લે ‘ફટાફટ સોંગ’.. અરે આપણું ડીડીડીડી.. ડીજે ડોલ્બી. ભલે પગ ઝડપીના કુદે પણ પ્રયત્ન તો પુરેપુરા કરે મારો વાલીડો.
એમાં પણ જો ઘરે જ જમવાનું હોય અને પીરસવામાં ઉભા રહ્યા હોઈએ એટલે દરેક સગા – સંબંધી – કુટુંબની બહેનો શાક – પૂરી – રસ – ઢોકળા લેતા જાય અને કહેતી જાય, “હવે, ક્યારે…?”, અને આપણે તરત જ ગાલમાં હસીએ, કંઈ શરમાઈએ… અહહાહા..! જાણે સાચે જ કન્યા મળી ગઈ હોય અને કોઈ પૂછી લે કે, ”હવે, છોકરા ક્યારે?”
તલવાર – સાફો – ફેંટો – શેરવાની – મોજડી – અને ખાસ તો વારે ઘડીએ બધું વરરાજાને સરખું કરી આપતો ‘અણવર’. ક્યારે આવા સ્વપ્નવત દિવસો આવશે એવું એક વાર તો લાગે જ… રસ્તા પર બગીમાં બેઠેલો ભોળો છોકરો નીકળે અને ત્યારે આખી દુનિયા એને જોઇને માપદંડ સ્થાપિત કરી મૂકે. મજા છે ભાઈ બે દિવસની. અને આ તો એવું છે કે, ”લગ્નનો લાડુ, ખાય એ પણ પસ્તાય, ન ખાય એ પણ પસ્તાય.’
પણ ત્યારે એવો વિચાર નથી આવતો કે, ‘આ બકરો તો હલાલ થવા જઈ રહ્યો છે અને એટલે જ શણગારાઈ રહ્યો છે.’
ખરેખર, આ જ તો મજા છે ને દોસ્ત. આખું કુટુંબ સાથે હોય ત્યારે, આપણી નોંધ લેવા વાળા ઘણા લોકો છે એવું લાગે. એક ગજબ ઉલ્લાસ, આત્મીયતા, મુલાકાત, અનુભવ, વિવેચન, વિચારશીલતા, પોતીકાપણું.
આ દરેકનો સમન્વય એટલે જ તો લગ્નની મજા છે દોસ્ત.
અંતે, ‘મન મેં લડ્ડુ ફૂટા…’ ની પરિસ્થિતિ જો કોઈને પણ એક પણ વાર ના આવી હોઈ તો કૈક તકલીફ છે આપણામાં હવે…, એમનામાં નહિ.
Share this on WhatsApp
Email This Article ·  Print This Article ·  Save article As PDF ·   Subscribe ReadGujarati
« Previous ક્ષણે ક્ષણે ઉજાસ (પ્રેરક પ્રસંગો) – નીલેશ મહેતા
ગાયત્રીમંત્રનું રહસ્ય – મકરન્દ દવે Next »
આ પ્રકારનું અન્ય સાહિત્ય:
લિફ્ટ કરા દે… – પરાગ મ. ત્રિવેદી
(‘જનકલ્યાણ’ સામયિકના માર્ચ-૨૦૧૫ના અંકમાંથી સાભાર) અમારે ફ્લેટ ખરીદવાનો હતો. એક એપાર્ટમેન્ટમાં ફ્લેટ જોવા ગયા. સ્વાભાવિક છે કે ફ્લેટ જોતા પહેલાં બેઝમેન્ટમાં નજર કરીએ. અમે તો આનંદમાં આવી ગયાં- ‘અહીં તો બે-બે લિફ્ટ છે… કશી ચિંતા નહિ, એક બગડે તો બીજી તો છે જ…’ જેને પાસેથી અમારે ફલેટ લેવાનો હતો તે ભાઈએ પણ અમારું મન વાંચી લીધું. તે બોલ્યા, ‘અરે, અહીં તમારે કંઈ ... [વાંચો...]
હાસ્યની ફૂલકણી – સંકલિત
લેજના ક્લાસમાં વાંદરો આવીને બારી ઉપર બેઠો – એ જોઈ એક છોકરી બોલી : ‘સર, તમારા ભાઈ આવ્યા...’ સર : ‘બેન, જમાનો બદલાય ગયો છે, હવે તો નામથી બોલાવાય...!! ****** છોકરો : ‘તમે છોકરીઓ આટલી સુંદર કેમ હોવ છો ?’ છોકરી : ‘એ તો ભગવાને અમને એમના પોતાના હાથે બનાવી છે ને એટલે.’ છોકરો : ‘જા...જા અવે, વાતો તો એવી કરે છે કે જાણે છોકરાઓને તો ... [વાંચો...]
અમારી બીજી કોઈ શાખા નથી. . .!! – ડૉ. નલિની ગણાત્રા
શક્ય હોય ત્યાં સુધી હું વિચારવાની ભાંજગડમાં પડતી જ નથી. કારણ કે, વારંવાર વિચારવાથી વિચારવાયુ થઈ જતો હોય છે અને વાયુ બિચ્ચારો ‘વા.સ્વ.’ એટલે કે વાયડા સ્વરૂપ છે. મતલબ એ ગમ્મે તે દિશામાં ફંટાય. એવું જ વિચારોનું છે. તેથી જ હું મોટે ભાગે બધા કામ વગર વિચાર્યે જ કરે રાખું છું, પરંતુ હું પણ એક મન-મગજ ધરાવતી હયાત વ્યક્તિ છું. ... [વાંચો...]
2 પ્રતિભાવો : મન મેં લડ્ડુ ફૂટા?… – કંદર્પ પટેલ
January 21, 2015 at 12:16 pm
વાહક્ન્દ્રપભૈ મજા કરાવિ દિધિ
કાલિદાસ વ. પટેલ {વાગોસણા} says:
November 8, 2015 at 9:40 am
જીવનના સોળ સંસ્કારમાંના શ્રેષ્ઠ એવા લગ્ન સંસ્કાર વિષે હળવાશમાં ઘણુંબધું કહી દીધું. આભાર.
કાલિદાસ વ. પટેલ {વાગોસણા}
Click here to cancel reply.
Select language:   Gujarati   English   (Press F12 to change language) Show Keyboard
Notify me of follow-up comments by email.
Notify me of new posts by email.
રીડગુજરાતી.કોમ પર પ્રસ્તુત થતા લેખ ટાઈપ કરવા માટે યોગ્ય વ્યક્તિઓની જરૂર છે. પૂરતું વળતર આપવામાં આવશે. વોટ્સએપ : ૯૯૭૪૪૧૦૮૬૮
પુણ્યનું વાવેતર – મનસુખ સલ્લા
હાથનાં કર્યાં – અર્જુનસિંહ કે. રાઉલજી
રાજાને જે ચરણપ્રહાર કરે તેને શી સજા કરવી જોઈએ? – આચાર્ય શ્રી ‘વાત્સલ્યદીપ’ સૂરિજી
ત્રણ ગીત – કાંતિલાલ એમ. કામરિયા
માઈન્ડ યોર ઓન બિઝનેસ? – ગિરીશ ગણાત્રા
હાસ્યનો હોજ.. – સં. તરંગ હાથી
સરિતાની શરત – રમણ મેકવાન
છે(છો)ડ સખી સરગમ – સ્વાતિ મેઢ
શ્રદ્ધા સ્મૃતિમંદિર – ડૉ. ચંદ્રકાન્ત મહેતા
થોડાસા રુમાની હો જાયે.. – નમ્રતા દેસાઈ
tia: સત્ય ઘટના પર આધારીત વાર્તા હમેશા હૃદયસ્પર્શી હોય છે...
tia: બીચરી વાર્તા તો પોતાના ઠેકાણે રહી અને લેખ કહો કે...
viren machwala: Give me more quotes
CD VORA: મને મજા આવી હું પણ આવા તબક્કાઓમાંથી વરસાદ થયો...
સંજય કે સંઘવી: જેમ પુ રવિશંકર મહારાજ કેહતા તેમ ડૉ કલામ...
ગોપાલ ખેતાણી: અદભૂત વર્ણન. આપની સાથે દરિયાઈ સફર કરી તેવો...
જગદીશ કરંગીયા ‘સમય’: ટૂંકી વાર્તા કે લેખ ? અતિ સુંદર...
Yogesh pandya: I m writter yogesh pandya..u hv read my...
Mahendra kumar, Babariya Dubai: Thought provoking article.
રીડગુજરાતી પરના વિશેષ લેખો કે અન્ય અગત્યની માહિતી આપના ઈ-મેઈલ પર મેળવવા માટે અહીં આપનું ઈ-મેઈલ સરનામું લખીને જોડાઓ.(4500 થી વધુ વાચકો)
પુણ્યનું વાવેતર – મનસુખ સલ્લા
હાથનાં કર્યાં – અર્જુનસિંહ કે. રાઉલજી
રાજાને જે ચરણપ્રહાર કરે તેને શી સજા કરવી જોઈએ? – આચાર્ય શ્રી ‘વાત્સલ્યદીપ’ સૂરિજી
ત્રણ ગીત – કાંતિલાલ એમ. કામરિયા
માઈન્ડ યોર ઓન બિઝનેસ? – ગિરીશ ગણાત્રા
રીડગુજરાતી વિશે : પ્રેસ વિભાગ
નવરસમાં ઝબોળાયેલી માઈક્રોફિક્શન – ડૉ. હાર્દિક નિકુંજ યાજ્ઞિક
એક અપીલ – ધ્રુવ ભટ્ટ
વન ડે માત્રમ – કુલદીપ લહેરુ
This site is dedicated to Shrimad Bhagvat Mahapuran
Back to top ↑
Send to Email Address Your Name Your Email Address Cancel
Post was not sent - check your email addresses!
Email check failed, please try again
Sorry, your blog cannot share posts by email.